Αριθ. C 49/82 Επίσημη Εφημερίδα των Ευρωπαϊκών Κοινοτήτων 28. 2; 90 
Πρόταση 
ΚΑΝΟΝΙΣΜΟΥ (ΕΟΚ) αριθ ΤΟΥ ΣΥΜΒΟΥΛΙΟΥ 
της. . . 
σχετικά με την εξυγίανση της κοινοτικής παραγωγής μήλων 
(90/C 49/52) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Άρθρο 2 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κοινότητας, και ιδίως το άρθρο 43, 
την πρόταση της Επιτροπής, 
τη γνώμη του Ευρωπαϊκού Κοινοβουλίου, 
τη γνώμη της Οικονομικής και Κοινωνικής Επιτροπής, 
Εκτιμώντας: 
ότι η κοινοτική παραγωγή μήλων χαρακτηρίζεται από το 
γεγονός ότι η προσφορά δεν είναι καλά προσαρμοσμένη στη 
ζήτηση· ότι η κατάσταση αυτή έχει, ιδίως, σαν αποτέλεσμα 
την πτώση των τιμών καθώς και σημαντικές αποσύρσεις· 
ότι τα μέτρα σταθεροποίησης της αγοράς δεν αρκούν για να 
αποκατασταθεί η ισορροπία· ότι είναι σκόπιμο να ληφθούν 
ειδικά μέτρα έτσι ώστε οι δυνατότητες παραγωγής να προ­
σαρμοστούν στις υπάρχουσες και προβλεπόμενες δυνατότη­
τες διάθεσης των κοινοτικών προϊόντων 
ότι ο στόχος αυτός μπορεί να επιτευχθεί με τη χορήγηση, για 
περίοδο τριών ετών, πριμοδοτήσεων στην εκρίζωση στους 
παραγωγούς που αναλαμβάνουν την υποχρέωση να εγκατα­
λείψουν την παραγωγή μήλων εκτός των μήλων που προορί­
ζονται για την παραγωγή μηλίτη· ότι είναι σκόπιμο, για να 
εξασφαλισθεί η αποτελεσματικότητα του εν λόγω μέτρου 
εκρίζωσης, η πριμοδότηση αυτή να χορηγείται μόνο στους 
παραγωγούς των οποίων οι μηλεώνες είναι οι πλέον αποδο­
τικοί και υπό τον όρο ότι αναλαμβάνουν την υποχρέωση, 
γραπτώς, να μην ξαναφυτεύσουν μηλιές· 
ότι το ενιαίο ποσό της πριμοδότησης θα καθοριστεί λαμβά­
νοντας υπόψη τόσο το κόστος των ενεργειών εκρίζωσης όσο 
και την απώλεια εισοδήματος· 
ότι η πριμοδότηση στην εκρίζωση αποσκοπεί στην επίτευξη 
των στόχων που ορίζονται στο άρθρο 39 της συνθήκης· ότι 
είναι σκόπιμο να προβλεφθεί η ολική χρηματοδότηση του εν 
λόγω μέτρου από το Ευρωπαϊκό Γεωργικό Ταμείο Προσανα­
τολισμού και Εγγυήσεων, τμήμα Εγγυήσεων, 
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: 
Άρθρο 1 
Κατά τις περιόδους εμπορίας 1990/91 έως 1992/93, χορηγεί­
ται στους παραγωγούς μήλων της Κοινότητας, μετά από 
αίτηση τους και υπό τους όρους που αναφέρονται κατωτέρω, 
ενιαία πριμοδότηση στην εκρίζωση των μηλιών εκτός εκεί­
νων που προορίζονται για την παραγωγή μηλίτη. 1. Η χορήγηση της πριμοδότησης υπόκειται στη γραπτή 
ανάληψη υποχρέωσης εκ μέρους του δικαιούχου: 
α) να εκριζώσει ή να αναθέσει την εκρίζωση, μονομιάς, 
ολόκληρου του μηλεώνα του πριν από την 1η Απριλίου 
δεδομένου έτους· 
β) να μην ξαναφυτεύσει μηλιές εκτός από εκείνες που 
προορίζονται για την παραγωγή μηλίτη. 
2. Κατά την έννοια του παρόντος κανονισμού, ως μηλεώ­
νες νοούνται όλα τα αγροτεμάχια της εκμετάλλευσης που 
είναι φυτευμένα με μηλιές ηλικίας τουλάχιστον 15 ετών και 
έχουν πυκνότητα ανώτερη των 400 δένδρων ανά εκτάριο. 
Άρθρο 3 
Το ποσό της πριμοδότησης καθορίζεται λαμβάνοντας, ιδίως, 
υπόψη το κόστος της εκρίζωσης και την απώλεια εισοδήμα­
τος που υφίστανται οι παραγωγοί οι οποίοι έχουν προβεί σε 
ενέργειες εκρίζωσης. Το ποσό αυτό μπορεί να διαφοροποιηθεί 
ανάλογα με τις περιοχές παραγωγής. 
Άρθρο 4 
Τα κράτη μέλη ελέγχουν αν ο δικαιούχος της πριμοδότησης 
έχει τηρήσει τις υποχρεώσεις που αναφέρονται στο άρθρο 2. 
Λαμβάνουν τα συμπληρωματικά μέτρα που είναι αναγκαία 
για να εξασφαλισθεί, ιδίως, η τήρηση των διατάξεων του 
καθεστώτος που διέπει την πριμοδότηση. Ενημερώνουν την 
Επιτροπή σχετικά με τα μέτρα που έχουν ληφθεί. 
Άρθρο 5 
Τα μέτρα που προβλέπονται στον παρόντα κανονισμό θεω­
ρούνται ως παρεμβάσεις που αποσκοπούν στη ρύθμιση των 
γεωργικών αγορών κατά την έννοια του άρθρου 3 του κανο­
νισμού (ΕΟΚ) αριθ. 729/70 του Συμβουλίου (*). Χρηματοδο-
τούνταΓαπό το ΕΓΤΠΕ, τμήμα Εγγυήσεων. 
Άρθρο 6 
Το ποσό της πριμοδότησης καθώς και οι λεπτομέρειες 
εφαρμογής του παρόντος κανονισμού θεσπίζονται σύμφωνα 
με τη διαδικασία που προβλέπεται στο άρθρο 33 του κανο­
νισμού (ΕΟΚ) αριθ. 1035/72 του Συμβουλίου (2). 
Άρθρο 7 
Ο παρών κανονισμός αρχίζει να ισχύει την τρίτη ημέρα από 
τη δημοσίευση του στην Επίσημη εφημερίδα των Ευρωπαϊκών 
Κοινοτήτων. 
(') ΕΕ αριθ. L 94 της 28. 4. 1970, σ. 13. 
(2) ΕΕ αριθ. L 118 της 20. 5. 1972, σ. 1. 
28. 2. 90 Επίσημη Εφημερίδα των Ευρωπαϊκών Κοινοτήτων Αριθ. € 49/83 
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε 
κράτος μέλος. 
Βρυξέλλες, . . . 
Για το Συμβούλιο